الناس عندها طرق مختلفة للتحية. ممكن يسلموا بالإيد، يبوسوا او يحضنوا. بس هل فكرت ازاي الكلاب بتسلم على بعض؟
لو انت بتحب الكلاب، اكيد عارف الإجابة على السؤال ده. لما بترجع البيت، كلبك بينط في حضنك. بيهز ديله، وساعات بيديك بوس مبلول.
زي البني آدمين، الكلاب عندها خمس حواس: الشم، اللمس، النظر، السمع والتذوق. البني آدمين بيستخدموا النظر كحاسة رئيسية للتعرف على بعض. لكن الكلاب نظرها ضعيف. بتستخدم حاسة الشم للتعرف على الآخرين. حاسة الشم عند الكلب اقوى بكتير من الإنسان. من خلال حاسة الشم بتقدر تفرق بين الناس المختلفة.
الكلاب كمان بتستخدم الشم للتعرف على الكلاب التانية. بتعرف الفرق من ريحة البول والبراز. لما كلبين يقابلوا بعض، بيشموا مناخير بعض. بعدين بيروحوا جنب بعض، ويشموا مؤخرة بعض. لما الكلب بيشم مؤخرة صاحبه، بيعرف مين اللي معاه.
ده كمان السبب اللي بيخلي الكلاب بتشم كل حاجة في الشارع. لما بتشم الحشيش والشجر والعلامات، الكلاب بتعرف انهي كلاب من المنطقة كانت موجودة.
ازاي الكلاب بتتعرف على بعض؟
بيستخدموا عنيهم للتعرف على بعض. بيستخدموا الصوت للتعرف على بعض. بيستخدموا الشم للتعرف على بعض. بيستخدموا اللمس للتعرف على بعض.